Nada Subotić
Nada Subotić (Bošnjaci, 11. listopada 1931. – Zagreb, 28. siječnja 2016.), bila je hrvatska kazališna, televizijska i filmska glumica.

Biografija

Nada Subotić rođena je 11. listopada 1931. godine u Bošnjacima kod Županje. Osnovnu školu i gimnaziju pohađala je  u Vinkovcima. Glumom se počela baviti još za vrijeme gimnazijskog školovanja. Akademiju dramske umjetnosti  završila je 1954. u Zagrebu, a od rujna iste godine članica je kazališta Gavella, na čijoj je pozornici provela cijeli svoj radni vijek, sve do odlaska u mirovinu 1990. Nastupala je na radiju i televiziji ("Posljednji Stipančići", "Sezona lova", "U registraturi", "Čovik i po"). Potkraj 2005. proslavila je pedesetu godišnjicu umjetničkoga rada u kazalištu ulogom Mag Folan u predstavi "Ljepotica iz Leenanea" Martina McDonagha u kazalištu Mala scena u Zagrebu. 

U Parizu se udala za književnika Juru Kaštelana s kojim je dobila jedno dijete, kćer Ladu, dramaturginju i dramatičarku. Preminula je 28. siječnja 2016. godine u Zagrebu u 85. godini života.

Filmografija

Televizijske uloge  
 "Večernja zvona" (1988.)
 "Nepokoreni grad" (1982.)
 "U registraturi" (1974.)
 "Kruh" (1968.)
 "Kroz šibe" (1967.)

Filmske uloge  
 "Kotlovina" kao doktorica Perak (2011.)
 "Ispod crte" kao Irma Požgaj (2003.)
 "Put u Raj biznis klasom" (2002.)
 "Krhotine - Kronika jednog nestajanja" (1991.)
 "Adagio" (1989.)
 "Sokol ga nije volio" kao Staza (1988.)
 "Večernja zvona" kao časna sestra (1986.)
 "Crveni i crni" (1985.)
 "Nitko se neće smijati" kao Marija (1985.)
 "Istarska rapsodija" (1978.)
 "Slučaj maturanta Wagnera" (1976.)
 "Basna" (1974.)
 "Zaista zamršen slučaj" (1973.)
 "Putovanje" (1972.)
 "U gori raste zelen bor" (1971.)
 "Mirisi, zlato i tamjan" (1971.)
 "Overnjonski senatori" (1970.)
 "Čamac za kron-princa" (1969.)
 "Sezona lova" (1968.)
 "Posljednji Stipančići" (1968.)
 "Protest" kao Marija (1967.)
 "Cintek" (1967.)
 "Službeni položaj" (1964.)
 "Pred smrt" (1964.)
 "Arina" (1963.)
 "Ženidba" (1960.)

Nagrade 
1997. je dobila nagradu Vladimir Nazor za životno djelo u području kazališne umjetnosti.

Izvori

Vanjske poveznice 

Hrvatske filmske glumice
Hrvatske kazališne glumice
Hrvatske televizijske glumice
Dobitnici nagrade Vladimir Nazor
Biografije, Županja
Biografije, Zagreb